**VILNIAUS R. ZUJŪNŲ GIMNAZIJA**

PATVIRTINTA

Vilniaus r. Zujūnų gimnazijos

direktoriaus

2017 m. kovo 31 d.

įsakymu Nr. V-38

VIDURINIO UGDYMO PROGRAMOS APRAŠAS

I. BENDROSIOS NUOSTATOS

1. Vidurinio ugdymo programa Vilniaus r. Zujūnų gimnazijoje įgyvendinama vadovaujantis „Vidurinio ugdymo programos aprašu“, patvirtintu Lietuvos Respublikos Švietimo ir mokslo ministro 2006 m. birželio 30 d. įsakymu Nr. ISAK-1387 (Lietuvos Respublikos švietimo ir mokslo ministro 2011 m. liepos 21 d. įsakymo Nr. V-1392 redakcija, Lietuvos Respublikos švietimo ir mokslo ministro 2013 m. birželio 3 d. įsakymu Nr. V-475 „Dėl vidurinio ugdymo programos aprašo pakeitimo“), šiuo Vidurinio ugdymo programos įgyvendinimo Vilniaus r. Zujūnų gimnazijos tvarkos aprašu, mokyklos ugdymo planu, parengtu vadovaujantis Bendraisiais ugdymo planais, patvirtintais Lietuvos Respublikos Švietimo ir mokslo ministro, Vidurinio ugdymo bendrosiomis programomis, kitais teisės aktais.
2. Vidurinio ugdymo programos aprašas (toliau - Aprašas) nustato vidurinio ugdymo programos tikslą, uždavinius, sandarą, jos vykdymo nuostatas ir mokinio individualaus ugdymo plano sudarymo principus.
3. Vidurinio ugdymo programa sudaroma dvejiems metams.
4. VIDURINIO UGDYMO PROGRAMOS TIKSLAS IR UŽDAVINIAI
5. Vidurinio ugdymo programos tikslas - brandinti dvasines, intelektualines ir fizines asmens galias, ugdyti aktyvų, kūrybingą, atsakingą, įgijusį bendrųjų ir dalykinių kompetencijų, būtinų sėkmingai socialinei integracijai, profesinei veiklai ir mokymuisi visą gyvenimą asmenį.
6. Vidurinio ugdymo programos įgyvendinimo uždaviniai:
	1. atliepiant kiekvieno mokinio mokymosi poreikius, užtikrinti dalykų programų pasirinkimo įvairovę;
	2. priartinant bendrojo ugdymo turinį prie gyvenimo aktualijų, ugdyti mokymuisi visą gyvenimą reikalingas dalykines ir bendrąsias kompetencijas - žinių, gebėjimų ir nuostatų visumą;
	3. suartinant bendrąjį ugdymą ir profesinį mokymą, sudaryti galimybes kiekvienam mokiniui rinktis tolesnę mokymosi, studijų ar veiklos kryptį, atitinkančią jo siekius.
7. VIDURINIO UGDYMO PROGRAMOS SANDARA
8. Vidurinio ugdymo programą sudaro privalomieji ir pasirenkamieji bendrojo ugdymo dalykai, galimi profesinio mokymo programos moduliai. Vidurinio ugdymo dalykų bendrųjų programų turinys pateikiamas skirtingo sudėtingumo pasirenkamaisiais dalykų kursais ir moduliais. Įvairių mokymosi poreikių ir polinkių turintiems mokiniams sudaromos galimybės rinktis skirtingo sudėtingumo dalykų kursų programas, modulius.
9. Dalyko kurso programa suprantama kaip tam tikra logiškai vientisa dalyko turinio visuma, skirta konkretiems ugdymo turinio uždaviniams įgyvendinti ir bendrosioms kompetencijoms ugdyti.

Galimos dvi skirtingos to paties dalyko kurso programos: bendrojo ir išplėstinio; užsienio kalbų programa, pateikiama kursais, orientuotais į Europos Tarybos siūlomus Al ir A2, B1 ir B2 kalbos mokėjimo lygius:

1. dalyko bendrojo kurso programa padeda mokiniui toliau plėtoti pagrindinio ugdymo programoje įgytas bendrąsias ir dalykines kompetencijas, nukreiptas į bendrąjį raštingumą, reikalingą kiekvieno žmogaus visaverčiam gyvenimui: ugdomi gebėjimai apibendrinti, planuoti, argumentuoti, paaiškinti ir pagrįsti savo sprendimus, vertinti reiškinius, procesus;
2. dalyko išplėstinio kurso programa padeda mokiniui toliau plėtoti pagrindinio ugdymo programoje įgytas bendrąsias ir dalykines kompetencijas, reikalingas pasirengti tolesnėms studijoms ir būsimai profesinei veiklai: ugdomi gebėjimai mąstyti kompleksiškai (apibendrinti, planuoti, argumentuoti, spręsti problemas, vertinti remiantis įvairiais kontekstais ir požiūriais) ir kūrybiškai (kelti hipotezes, kurti idėjas ir jas įgyvendinti). Dalyko išplėstinio kurso turinio apimtis sudaro sąlygas mokinių savarankiško mokymosi gebėjimams ugdyti, naudotis dalyko žiniomis ir metodais sprendžiant praktinio ir teorinio pobūdžio užduotis;
3. užsienio kalbų kursų programų, orientuotų į A1/A2, B1 ir B2 kalbos mokėjimo lygius, reikalavimai atitinka Bendruosiuose Europos kalbų mokymosi, mokymo ir vertinimo metmenyse nustatytus kiekvieno kalbų mokėjimo lygio reikalavimus ir padeda įvertinti kalbos mokymosi pažangą, naudojantis lanksčia, atitinkamomis patirtimis paremta bendrąja kalbų mokėjimo lygių sistema.
4. Vidurinio ugdymo programos privalomieji ir pasirenkamieji bendrojo ugdymo dalykai, jų kursų dvejų metų programų apimtis (valandomis) ir savaitinių pamokų skaičius pateikiami Apraše (priedas Nr. 1.).

IV. VIDURINIO UGDYMO PROGRAMOS VYKDYMAS

1. Maksimalus mokinio savaitinių pamokų skaičius - 35 savaitinės pamokos, minimalus privalomas mokinio pamokų skaičius - 31,5 savaitinės pamokos.
2. Mokinys per dvejus metus turi mokytis ne mažiau kaip 9 bendrojo ugdymo dalykų. Pasirenkamieji bendrojo ugdymo dalykų moduliai neskaičiuojami kaip atskiri dalykai.
3. Vidurinio ugdymo programą įgyvendinanti gimnazijos mokiniams siūlo:
	1. bendrojo ugdymo dalykų, bendrojo ir išplėstinio kursų programas;
	2. dviejų užsienio kalbų kursų, kurie atitiktų nustatytus mokinių užsienio kalbų mokėjimo lygius;
	3. meninio ugdymo srities dalykų kursus;
	4. pasirenkamų sporto šakų:
	5. pasirenkamųjų dalykų programas;
	6. ugdymą profesinei karjerai, t.y. gimnazijos parengtą ugdymo karjerai programą integruotą į dalykų programų turinį; numatomas neformaliojo švietimo veiklas ir klasės auklėtojo darbą.
4. Mokiniui, atvykusiam iš kitos gimnazijos, gimnazija užtikrina mokymosi tęstinumą, sudaro galimybę keisti bendrojo ugdymo dalykus, jų kursus ar pasirenkamuosius dalyko modulius.
5. Vienoje laikinojoje grupėje - mokinių grupėje - mokosi tą pačią bendrojo ugdymo dalyko kurso programą, dalyko modulį, pasirenkamąjį dalyką pasirinkę mokiniai. Užsienio kalbų ugdymas organizuojamas grupėse, kuriose visi arba dauguma mokinių siekia to paties pasirinkto A1/A2, B1 ar B2 kalbos mokėjimo lygio. Pagal gimnazijos galimybes laikinosios grupės sudaromos atsižvelgiant į mokinių gebėjimus, motyvaciją, mokymosi stilius.
6. Nesudarius mokinio pasirinkto dalyko laikinajai grupei dėl mažo mokinių skaičiaus mokiniui skiriamas savarankiško mokymo proceso organizavimo būdas.
7. Vidurinio ugdymo programos bendrojo ugdymo dalykų bendrojo ir išplėstinio kursų Bendrąsias programas tvirtina Švietimo ir mokslo ministras.

V. MOKINIO INDIVIDUALAUS UGDYMO PLANO SUDARYMO PRINCIPAI

1. Mokiniui tikslingai pasirinkti mokymosi kryptį ir susidaryti individualų ugdymo planą tardamiesi su mokinio tėvais (rūpintojais) padeda gimnazijos direktoriaus pavaduotoja ugdymui, specialistas, atsakingas už profesinio orientavimo veiklos koordinavimą gimnazijoje, gimnazijos psichologas, klasei vadovaujantis mokytojas, kiti specialistai, remdamiesi surinkta informacija apie mokinio stiprybes, polinkius, mokymosi pasiekimus, mokymosi stilių, profesinius siekius.
2. Mokiniai ugdomi pagal jų individualius ugdymo planus, kuriuos sudaro privalomieji bendrojo ugdymo dalykai ir mokinio pasirinktas ugdymo turinys. Mokinių individualūs planai skiriasi priklausomai nuo vidurinio ugdymo programos ir mokinio planuojamos tolesnio mokymosi, studijų ar veiklos krypties:
	1. mokinio, kuris mokosi pagal vidurinio ugdymo programą, privalomieji bendrojo ugdymo dalykai sudaro ne mažiau kaip 60 procentų viso mokinio pamokų laiko, pasirinktas ugdymo turinys - pasirenkamieji bendrojo ugdymo dalykai, jų kursai, moduliai, kiti pasirenkamieji dalykai, specialiuosius ugdymosi poreikius tenkinančios pamokos ir kita - apie 40 procentų viso mokinio pamokų laiko.
3. Mokiniui privalomieji bendrojo ugdymo dalykų kursai:
	1. dorinio ugdymo (tikybos);

18.2.lietuvių (valstybinės) kalbos ir literatūros;

1. gimtosios kalbos (lenkų,);
2. užsienio kalbos (anglų, rusų);
3. matematikos;
4. pasirinkus ne mažiau kaip vieną socialinio ugdymo srities dalyko (istorijos, geografijos);
5. pasirinkus ne mažiau kaip vieną gamtamokslinio ugdymo srities dalyko (biologijos, fizikos, chemijos);
6. pasirinkus ne mažiau kaip vieno meninio ugdymo srities dalyko (dailės, muzikos, statybos ir medžio apdirbimas, turizmas ir mityba) kursą;
7. kūno kultūra (bendrosios kūno kultūros arba mokinio pasirinktos sporto šakos) kurso;
8. Mokinys dalykų kurso programas renkasi pagal savo poreikius, tačiau bendras savaitinių pamokų skaičius neturi viršyti mokiniui nustatyto maksimalaus savaitinių pamokų skaičiaus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

VILNIAUS R. ZUJŪNŲ GIMNAZIJA

MOKINIO INDIVIDUALUS UGDYMO PLANAS

Lentelėje nurodytas savaitinis valandų skaičius per 2 metus.

|  |
| --- |
| Privalomi branduolio dalykai: |
| Eilutėse apibraukite vieną atitinkamo kurso skaičių: | Bendrasis | Apimtisval. | Išplėstinis | Apimtisval. |
| 1. | Dorinis ugdymas (tikyba) | 2 | 70 | - | - |
| 2. | Lietuvių kalba ir literatūra | 11 | 379 | 13 | 448 |
| 3. | Gimtoji kalba (lenkų) | 8 | 280 | 10 | 350 |
| 4. | Užsienio kalba: |  |  | - | - |
|  | Anglų kalba B1 /B2 | 6 | 210 |  |  |
|  | Rusų kalba B1/B2 | 6 | 210 |  |  |
| 5. | Matematika | 6 | 210 | 9 | 316 |

Socialiniai mokslai (pasirinkite vieną)

|  |  |  |  |  |
| --- | --- | --- | --- | --- |
| Eilutėse apibraukite vieną atitinkamo kurso skaičių: | Bendrasis | Apimtisval. | Išplėstinis | Apimtisval. |
| 1. | Istorija | 4 | 140 | 6 | 210 |
| 2. | Geografija | 4 | 140 | 6 | 210 |

|  |  |  |  |  |
| --- | --- | --- | --- | --- |
| Eilutėse apibraukite vieną atitinkamo kurso skaičių: | Bendrasis | Apimtisval. | Išplėstinis | Apimtisval. |
| 1. | Informacinės technologijos\* | 2 | 70 | 4 | 140 |

Gamtos mokslai (pasirinkite vieną)

|  |  |  |  |  |
| --- | --- | --- | --- | --- |
| Eilutėse apibraukite vieną atitinkamo kurso skaičių: | Bendrasis | Apimtisval. | Išplėstinis | Apimtisval. |
| 1. | Biologija | 4 | 140 | 6 | 210 |
| 2. | Fizika | 4 | 140 | 7 | 244 |
| 3. | Chemija | 4 | 140 | 6 | 210 |

Menai ir technologijos (pasirinkite vieną)

|  |  |  |  |  |
| --- | --- | --- | --- | --- |
| Eilutėse apibraukite vieną atitinkamo kurso skaičių: | Bendrasis | Apimtisval. | Išplėstinis | Apimtisval. |
| L | Dailė | 4 | 140 | 6 | 210 |
| 2. | Muzika | 4 | 140 | 6 | 210 |
| 3. | Statybos ir medžio apdirbimas | 4 | 140 | - | - |
| 4. | Turizmas ir mityba | 4 | 140 | - | - |

Kūno kultūra (pasirinkite vieną)

|  |  |  |  |  |
| --- | --- | --- | --- | --- |
| Eilutėse apibraukite vieną atitinkamo kurso skaičių: | Bendrasis | Apimtis val. | Išplėstinis | Apimtisval. |
| L | Bendroji kūno kultūra | 4-6 | 140 | 8 | 210 |
| 2. | Pasirinkta sporto šaka: krepšinis | 4 | 140 | - | - |
| 3. | Pasirinkta sporto šaka: tinklinis | 4 | 140 | - | - |
| 4. | Pasirinkta sporto šaka: šaudymas | 4 | 140 | - | - |

Pasirenkamieji dalykai

|  |
| --- |
| Kiti pasirenkamieji dalykai kurso neturi. Lentelėje nurodytas dalykui skirtas savaitinių valandų skaičius per 2 metus. |
| 1. | Karjeros planavimas | 2 |
| 2. | Ekonomika | 2 |
| 3. | Psichologija | 2 |
| Pasirenkamieji dalykų moduliai |
| Pasirinkę modulį/ ius, apibraukite valandų skaičių stulpelyje. | Valandų skaičius per 2 metus |
| Taikomoji matematika | 2 |
| Elektroninė leidyba | 2 |
| Lietuvių kalbos kultūra | 2 |
| Lietuvių kalbos teksto analizė ir kūrimas | 2 |
| Anglų kalbos vartojimo ypatumai „Speaking on different topies“ | 2 |
| Anglų kalbos gramatikos ypatumai „Improve your English Grammar“ | 2 |
| Rusų kalbos kultūra | 2 |
| Darbas su istorijos šaltiniais | 2 |

\*Mokinys gali rinktis kaip pasirenkamąjį dalyką